**Versenykiírás - Körmösnapi Crystal Nails Tip-Box verseny: 3D Fantasy**

**Téma: Mikulás-műhely**

**Nevezési díj nincs, a részvétel INGYENES.

Eredményhirdetés, díjazás:**- Eredményhirdetésre a 2016. november 6-án megrendezendő KÖRMÖSNAP keretén belül kerül sor. Ezen kívül a nyertesek nevei és munkái a kiállítást követően a Crystal Nails honlapjára is felkerülnek.
- A versenyen az első három helyezett kerül díjazásra. **Díjak:
•    I. helyezés díja:**3 db díszítő továbbképzés, 30.000 Ft értékű Crystal Nails termékcsomag, Crystal Nails Tip-Box arany kupa és oklevél. **•    II. helyezés díja:**2 db díszítő továbbképzés, 20.000 Ft értékű Crystal Nails termékcsomag, Crystal Nails Tip-Box ezüst kupa és oklevél. **•    III. helyezés díja:** 1 db díszítő továbbképzés, 10.000 Ft értékű Crystal Nails termékcsomag, Crystal Nails Tip-Box bronz kupa és oklevél.
A Crystal Nails fenntartja a jogot a meghirdetett időpontok és feltételek megváltoztatására. Az esetleges változtatásokat, módosításokat a www.crystalnails.hu oldalon, illetve a www.mukorom.hu oldalon teszi közzé. **A részvétel feltételei, a verseny lebonyolítása:**1. A munkákat a megadott témában 10 db egymás mellé rögzített (összeragasztott) díszítő tipre kell elkészíteni. A tipek legyenek különböző méretűek. Az egy méretű tipekből álló munkák pontlevonással értékelendők. A tip box készülhet natúr, átlátszó és fehér tipekből egyaránt. Ezek a speciális tipek megvásárolhatók a webáruházunkban (www.crystalnails.hu/bolt) és a József körút 44. szám alatti áruházon keresztül is.

2. A tipeket egy arra alkalmas portfólió dobozban kell elhozni. A doboz díszítése megengedett, de a munka értékelését nem befolyásolja.

3. Egy munkán kizárólag egy személy dolgozhat és ebből adódóan egy alkotás csak egy névhez tartozhat. (Korábbi versenyeken részt vett munkák, vagy azok elemeinek másolása NEM megengedett!)

4. Az elbírálás fő szempontja: a kidolgozottság és az összkép. Az értékelés a következő szempontok alapján történik: bonyolultság, arányosság, kidolgozottság, anyagtípusok használata, anyaghasználat tisztasága, színek harmóniája, színek összetettsége, nehézségi szint.

5. Egy témához egy személy maximum 2 munkával nevezhet, így ha mindkét témára nevez valaki, akkor maximum 4 munkát küldhet el a versenyre.

6. A munkákat személyesen kell eljuttatni 2016. november 6-án 9:00 órától 10:00 óráig a Várkert Bazár KÖRMÖSNAP Tip Box versenyterületre.

7. A Nevezési Lapnak legkésőbb 2016. november4-ig kell beérkeznie az iskola@elitecosmetix.com címre.

8. Bármilyen kiegészítő elem felhasználható pl: strassz, háló, toll, stb… de a felhasznált kiegészítő elemek mennyisége nem haladhatja meg a 10%-ot. Nem megengedett: matrica, szalvéta, textil. Kereskedelmi forgalomban kapható figurák használata TILOS, kizárást von maga után! A zsűrinek jogában áll a versenyzőt behívni és bármelyik elemet a helyszínen elkészíttetni vele. Ezért anyagokat, eszközöket minden versenyző hozzon magával. A díszítés magassága 15 cm lehet, oldal irányban 2 cm. A kész versenymunka környezetét névvel, készítőjének személyére utaló jelzéssel ellátni TILOS! A szabályok be nem tartása KIZÁRÁST von maga után!

9. Minden munkához a leadáskor csatolni kell egy leírást, ami tartalmazza, az elkészített munka rövid, maximum 10-12 soros bemutatását. Illetve csatolni kell a munka folyamatáról min. 4-5 fotót. A leíráson név, egyéb személyes adat nem szerepelhet. A leírás terjedjen ki az anyaghasználatra, a díszítésre, az alkalmazott technikára, színekre, illetve arra, hogy mennyi időt töltött a munka elkészítésével. Szerepeljen benne, hogy a téma kidolgozásában mi inspirálta.

10. A munkákban a kiállítás során keletkezett esetleges károkért nem tudunk felelősséget vállalni.

11. A munkákat a versenyzők az eredményhirdetést követően visszakapják (kivéve mindkét kategória 1-3 helyezettje), azok a kiállítás helyszínén átvehetők.

12. A versenyre kizárólag Crystal Nails anyagok felhasználása megengedett.
13. A szabályok be nem tartása, ill. a munkafolyamat képekkel való dokumentálásának hiánya KIZÁRÁST von maga után! A verseny tisztasága miatt kérjük ezek betartását!
 **A KIÍRÁSSAL és LEADÁSSAL kapcsolatos kérdésekkel fordulj bizalommal:
Misi Angelikához a 06 70 774-2611-es telefonszámon vagy írj e-mailt az iskola@elitecosmetix.com címre.
Kakasné Drazdó Zsuzsannához a versenykiírással kapcsolatos szakmai kérdésekben a következő e-mail címre írhatsz: 3395404@gmail.com**

**Jelentkezési lap letöltéséért kattints IDE! (word)**

**Jelentkezési lap letöltéséért kattints** **IDE! (pdf)**